
Vabim na 2. redno sejo Občinske volilne komisije, ki bo dne 30. 9. 2026 ob 17.30 uri v sejni sobi v pritličju Občine Ig, Govekarjeva cesta 6, 1292 Ig


Dnevni red:

1. Pregled in potrditev dnevnega reda
2. Pregled in potrditev zapisnika 1. seje
3. Imenovanje volilnih odborov
4. Določitev odgovornih članov OVK za posamezna volišča
5. Malica za volilne odbore
6. Razno


Zaradi pomembnosti seje prosim, da se seje udeležite. Morebitni opravičeni izostanek prosim javite gospodu direktorju občinske uprave, tajniku OVK, Janezu Mikliču, ali namestnici tajnika OVK gospe Petri Mihelič Jakič. 


                                                                                                Igor Kovačič, l. r.
                                                                                                predsednik OVK 































Predlogi sklepov:

Ad 1

OVK  se seznani z dnevnim redom druge seje OVK Ig. 

Predlog sklepa:
Člani OVK soglasno sprejmejo predlagani dnevni red.

Ad 2 
Pregleda se zapisnik 1. seje in ugotovi, ali so bile opravljene vse aktivnosti v skladu s sprejetimi sklepi. Pri namestnici predsednika se doda priimek Lenič. 

Predlog sklepa:
Ugotovi se, da so bili vsi sklepi realizirani, OVK  z dopolnitvijo priimka namestnice predsednika, in sicer Lenič soglasno potrdi zapisnik 1. seje

Ad 3
Igor Kovačič na podlagi tretjega odstavka 37. člena Zakona o lokalnih volitvah, smiselne uporabe 41. člena Zakona o volitvah v Državni zbor in Navodila za delo občinskih volilnih komisij na lokalnih volitvah, ki bodo 15. 11. 2026 predlaga ključ imenovanja volilnih odborov. Ključ imenovanja upošteva število potrjenih mandatov  političnih strank in neodvisnih list z lokalnih volitev 2022. Glede na prejete predloge se pri imenovanju upošteva zaporedje SLS in Lista Zlatka Usenika za napredek Občine Ig (med katerimi se žreba za upoštevanje predloga za člana VO), SDS, Gibanje Svoboda in SD, občani, pri čemer se predsednika in namestnika določi glede na dosedanje izkušnje v zvezi z volitvami. 

Na podlagi prejetih predlogov strank in predlogov občanov je razvidno imenovanje volilnih odborov v ločeni tabeli, ki je sestavni del tega zapisnika. 

Predlog sklepa:
OVK soglasno imenuje volilne odbore, kot izhajajo iz priložene tabele.

Ad 4
Igor Kovačič predlaga, da se določi člane OVK, ki bodo na dan volitev odgovorni za posamezna volišča, bodo volišča pregledali in bili na voljo članom volilnih odborov za dodatne informacije:
· Igor Kovačič za volišče GD Ig, 
· Katja Femec Lenič za volišča na Golem in Zapotoku,
· Marija Škulj za volišči Vrbljene in Tomišelj 
· Zala Kramar za volišče Osnovna šola Ig,
· Katja Mavec za volišča Brest, 
· Urban Acman za volišči Kot in Iška vas,
· Mišo Šapec za volišče v Škriljah,
· Jakob Ciber za volišči Iška Loka in Matena.

Predlog sklepa:
OVK je soglasno sprejela sklep, da predlagani člani prevzamejo odgovornost za omenjena volišča.

Ad 5
Predsednik OVK predlaga, da se članom volilnih odborov naroči sendvič in pijačo za vsako volišče, za kar poskrbita namestnici tajnika OVK. 

Predlog sklepa:
Člani OVK se s predlogom strinjajo in ga potrdijo.

